দীৰ্ঘদিনযোৱা সক্ৰিয় ৰাজনীতি সফলভাৱে পালন কৰা এটি যুগৰ যেন অৱসান ঘটিল। সকলোকে কন্দুৱাই আতৰি গ'ল নাগালেণ্ডৰ পৰিবেশ, বন আৰু জলবায়ু পৰিবৰ্তন তথা ন্যায় আৰু আইন মন্ত্ৰী চি এম চেং । ১৯৪২ চনৰ ১ এপ্ৰিলত নাগালেণ্ডৰ টুৱেনচাঙত জন্মগ্ৰহণ কৰা এই গৰাকী ভাৰতীয় প্ৰশাসনিক বিষয়াই ২০০২ চনত ইচ্ছাকৃতভাৱে অৱসৰ গ্ৰহণ কৰিছিল। ২০০৩,২০০৮,২০১৩ ৰ সাধাৰণ নিৰ্বাচন আৰু ২০০৯ ৰ লোকসভা নিৰ্বাচনত Naga People's Front দলৰ হৈ প্ৰতিদ্বন্দিতা আগবঢ়াইছিল।আনহাতে ২০১৮ চনত National Democratic Progressive Party ত যোগদান কৰি ২০১৮ ৰ বিধানসভা নিৰ্বাচনত দ্বিতীয়বাৰৰ বাবে জয়ী হৈছিল। গুৱাহাটী বিশ্ববিদ্যালয়ৰ অধীনত স্নাতক গ্ৰহণ কৰা নাগালেণ্ডৰ এই মন্ত্ৰীগৰাকীয়ে মৃত্যুৰ সময়ত পত্নীসহ ৬ জন পুত্ৰ আৰু ৫ গৰাকী জীয়ৰীক এৰি থৈ যায়।
